**FUSHA KURRIKULARE: GJUHËT DHE KOMUNIKIMI**

**Kurrikula lëndore/programi mësimor**

Gjuhë Shqipe dhe letërsi

për nxënësit e komuniteteve joshqiptare

**Klasa e dymbëdhjetë**

**Prishtinë, 2021**

**Përmbajtja:**

1. Hyrje
2. Qëllimi
3. Temat dhe rezultatet e të nxënit
4. Udhëzime metodologjike
5. Udhëzime për zbatimin e çështjeve ndërkurrikulare
6. Udhëzimet për vlerësim
7. Udhëzime për materialet dhe burimet mësimore.

**Hyrja**

Lënda mësimore *Gjuhë shqipe* *dhe letërsi* për klasën e dymbëdhjetë për nxënësit e komuniteteve joshqiptare mësohet në kuadër të fushës kurrikulare *Gjuhët dhe komunikimi* dhe përfshihet në programin e plotë krahas lëndës *Gjuhë amtare*. Gjatë hartimit të tij janë marrë parasysh nivelet e përcaktuara në *Kornizën e përbashkët evropiane mbi gjuhët,* të miratuar dhe të publikuar nga Këshilli i Evropës (2001), kërkesat dhe kushtet e shkollimit të nxënësve, disa programe për gjuhën e dytë në disa shkolla evropiane dhe përvojat e mësimit të gjuhës shqipe në përgjithësi.

Njësitë programore për komunikimin me gojë, për ritregim, për lexim, për shkrim, për komente, për analizë, për përshkrim, recitim etj., janë tekste të zgjedhura letrare dhe jo letrare. Përmbajtja e tyre lidhet me jetën e nxënësve në familje, në shkollë dhe në ambientet e tjera. Në krahasim me tekstet e klasave të mëparshme, gjithnjë duke marrë parasysh moshën e nxënësve dhe formimin e përgjithshëm të tyre, përfshihet përmbajtje letrare, lëngë nga jeta shoqërore etj. Në procesin mësimor të mësimit të lëndës *Gjuhë shqipe dhe letërsi*, në të cilën gërshetohen përmbajtje të kulturave të ndryshme nga letërsia shqiptare dhe botërore për fëmijë, krijime artistike me vlerë edukuese dhe artistike, nxënësit përfitojnë njohuritë e duhura për gjuhën dhe shkathtësitë e komunikimit.

Brenda kësaj kornize, nxënësit avancojnë shkathtësitë e përdorimit të gjuhës për debate dhe ese; zhvillojnë shkathtësitë narrative si ajo e të rrëfyerit gojor të përjetimeve e ngjarjeve, rrëfimi në tregim dhe roman; zhvillojnë shkathtësitë e përdorimit të gjuhës së figurshme, njohin diskurset e tjera letrare dhe jo letrarë. Nxënësit zotërojë gjuhën si një medium për prezantim të informacioneve duke shprehur pikëpamje të përgjithshme.

Njohuritë e fituara për trashëgiminë kulturore kombëtare dhe botërore si dhe njohuritë e fituara përmes analizës së ideve e argumenteve përkatëse, kontribuojnë në formimin kulturor, intelektual , emocional dhe qytetar.

Gjuha trajtohet si bazë e të menduarit, komunikimit, të mësuarit dhe të shikuarit të botës, identitetit dhe kulturës. Nxënësit duhet të zotërojnë shkathtësitë e gjuhës për të kuptuar idetë, informacionet e ndryshme dhe për të bërë hulumtime në fusha të tjera; për të shprehur veten në mënyrë të qartë dhe për të vlerësuar natyrën e shoqërinë.

Programi mësimor i *Gjuhës shqipe* në aspektin e përmbajtjes përfshin: *Konceptet: Tekstet letrare dhe jo letrare, Gjuha figurative dhe jo figurative, Kritika, teoria, historia dhe Sistemi i gjuhës.* Në tabelat përkatëse janë përfshirë *Temat dhe Rezultatet e të nxënit të lëndës. (RNL)*. Përmbajtjet e programit janë të përshtatshme dhe u përgjigjen moshës dhe nivelit të nxënësve. Ecuria e mbarë shtrimit të lëndës dhe metodologjia e mësimdhënies në tërësi zgjon interesimin e tyre për të përvetësuar gjuhën shqipe. Nxënësit aftësohen për të përdorur forma të ndryshme të komunikimit, të flasin, të lexojnë dhe të shkruajnë, të pyesin dhe të përgjigjen rrjedhshëm me gojë dhe me shkrim dhe të komunikojnë lehtë. Programi përfshin përmbajtje të pasura dhe interesante, si edhe udhëzimet metodologjike, udhëzimet për vlerësim dhe udhëzimet për materialet dhe burimet mësimore.

Nxënësit e klasës së dymbëdhjetë fitojnë njohuri më të plota lidhur me zhvillimin dhe përdorimin e gjuhës shqipe, por edhe për historinë e letërsisë. Prandaj programi përfshin përmbajtje të zgjedhura nga gjuha dhe nga letërsia shqipe për të analizuar çështje të ndryshme gjuhësore dhe për të bërë krahasime e duhura për aspekte të përgjithshme dhe të veçanta të zhvillimit të gjuhëve, të letërsive dhe të kulturave kombëtare. Për këtë arsye nxënësve u jepet edhe literaturë plotësuese. Në këtë mënyrë shtohet interesimi i nxënësve për komunikim cilësor në procesin e të shprehurit me gojë edhe me shkrim. Ata aftësohen për të diskutuar për probleme gjuhësore dhe letrare, për gjetjen e formave bashkëkohore të bashkëpunimit kulturor në kohën e sotme, kur teknologjia dhe rrjeti social i komunikimit është në funksion të drejtpërdrejtë të zgjerimit të komunikimit cilësor.

Lënda për përvetësimin e njohurive gjuhësore nga fonetika, leksikologjia, morfologjia dhe nga sintaksa e gjuhës shqipe lidhet me të folurit, të lexuarit, të shkruarit, me drejtshqiptimin, drejtshkrimin dhe me shkathtësitë e komunikimit në tërësi. Për përforcimin e diturive nga gjuha, letërsia dhe nga veprimtaritë e tjera plotësuese, në mënyrë sistematike përfshihen ushtrimet e planifikuara gjuhësore.

Në Rezultatet e të nxënit të lëndës për temë (RNLT) gjatë zhvillimit të procesit mësimor, paraqiten arritjet e nxënësve në lëndën mësimore të *Gjuhës shqipe dhe letërsi*.

**Qëllimi**

Qëllimi i programit të lëndës *Gjuhë shqipe dhe letërsi*  në klasën e dymbëdhjetë për nxënësit e komuniteteve joshqiptare është që nxënësit:

- të përvetësojnë gjuhën standarde shqipe: të flasin, të lexojnë dhe të shkruajnë tekste letrare dhe jo letrare;

Të përvetësojnë njohuritë për zhvillimin e letërsisë moderne shqipe;

Të lexojnë krijime letrare artistike, të bëjnë analizën dhe vlerësimin e tyre në nivelin e duhur, krahasuar me mësimin e lëndës gjuhë dhe letërsi amtare për klasën e dymbëdhjetë.

- të përforcojnë përmbajtjet e mëparshme mësimore dhe të përvetësojnë njësitë e reja programore, që kanë të bëjnë me temat letrare dhe jo letrare, me gjuhën figurative dhe jo figurative, me kritikën, teorinë dhe historinë, me sistemin gjuhësor dhe me zhvillimin e kulturës gjuhësore dhe letrare;

- të zhvillojnë aftësitë dhe shkathtësitë e komunikimit me gojë dhe me shkrim;

- të aftësohen të bashkëbisedojnë, të rrëfejnë ngjarjet, të ritregojnë përmbajtjen e tekstit, të pyesin dhe të përgjigjen në pyetjet e caktuara;

- të aftësohen të përshkruajnë, të komentojnë, të argumentojnë dhe të informojnë;

- të kuptojnë dhe të përdorin fjalë dhe shprehje nga jeta e përditshme, nga jeta shkollore, nga aktivitetet e tjera kulturore dhe shoqërore;

- të përvetësojnë gjuhën e folur dhe të shkruar si mjet të shprehjes së mendimeve dhe të ndjenjave në mënyrë të pavarur;

- të pasurojnë fjalorin dhe të njohin sistemin e gjuhës shqipe;

- të përvetësojnë drejtshqiptimin dhe drejtshkrimin e gjuhës shqipe

- të aftësohen të realizojnë komunikimin e duhur në stilet e ndryshme për plotësimin e nevojave konkrete dhe për formimin arsimor dhe kulturor;

- të zhvillojnë aftësitë për të komunikuar me gojë dhe me shkrim në shkollë dhe në aktivitete të tjera shoqërore;

- gjatë leximit dhe komunikimit të përjetojnë artistikisht krijimet e zgjedhura letrare;

- nxënësit të nxiten të marrin pjesë në aktivitete arsimore, kulturore dhe shoqërore;

- të zhvillojnë imagjinatën, vetëbesimin dhe të nxiten të shkruajnë tekste të zgjedhura;

-të njohin veçoritë e gjuhës shqipe dhe shkurtimisht të mësojnë origjinën dhe zhvillimin e saj;

- të kultivojnë bashkëpunimi midis nxënësve dhe shoqërimin, respektimin e gjuhës shqipe dhe të gjuhëve të tjera, të nxiten për ta përvetësuar gjuhën shqipe, për ta njohur kulturën, letërsinë dhe qytetërimin shqiptar në përgjithësi.

* *Zotëron shkathtësitë e veçanta individuale, njohëse dhe komunikuese, për punë individuale dhe në grupe;*
* *analizon, vlerëson, sintetizon dhe organizon informata nga burime të ndryshme, duke i shtruar ato në nivelin e pyetjeve, problemeve e çështjeve;*
* *njeh formacionet e ndryshme kulturore e letrare të epokës moderne;*
* *identifikon, njeh dhe praktikon, nëpërmjet shkrimit, format e ndryshme letrare dhe jo letrarë;*
* *kupton format dhe idetë themelore të kulturës dhe letërsisë bashkëkohore shqipe;*
* *kupton tiparet e letërsisë e kulturës shqiptare bashkëkohore;*
* *zotëron shkathtësitë argumentuese dhe vlerësuese për kulturën dhe për letërsinë, sikur edhe dijet gjuhësore, duke praktikuar lloje të ndryshme të analizave e të shkrimeve; veçanërisht në aspektin sintaksostilist*ik;

**Rezultatet e të nxënit të lëndës për temë (RNL)**

Nxënësit në klasën e njëmbëdhjetë arrijnë rezultatet e të nxënit të lëndës (RNL) nga temat që kanë dalë nga konceptet dhe rezultatet e të nxënit të fushës (RNF) Gjuhët dhe komunikimi për shkallën e gjashtë të Kurrikulës (Shk. 6).

|  |  |  |  |  |
| --- | --- | --- | --- | --- |
| **Koncepti** | **Temat** | **Rezultatet e të nxënit të lëndës për temë (RNL)** | | |
| **Tekstet letrare dhe jo letrare** | *Moderniteti / Kultura / Poetikat*  *Letërsia moderne*  *Jepen tiparet e kësaj letërsie, e këtij formacioni. Tiparet e tilla ilustrohen me autorë dhe tekste të zgjedhura.*  *Autorë dhe tema për letërsinë moderne botërore : Franc Kafka, Proza.*  *Shembuj nga krijimtaria e Xh. Xhojsit, G. Apolinerit, M. Prustit, E. Paundit.*  *Letërsia moderne shqipe*  *Moderniteti shqiptar: Poetika / Shtrirja*  *Format / Zhanret: Poezia, Proza poetike, Proza / Trajtat e lirikës;*  *Tregimi; Novela; Romani*  *Temat dominante*  *Kritika letrare Revistat Autorët themelorë*  *Ndre Mjedja - paramoderna*  *Juvenilia , Poemat,*  *Andra e jetës - Gjergj Fishta - strukturat dhe temat*  *Lahuta e Malcís,, dramat, satira*  *Tekste të zgjedhura për analiza e komente*  *Faik Konica – kritik dhe tregimtar modern*  *Fan Stilian Noli – poezia, drama*  *Autobiografia - Haki Stërmilli, proza sentimentale (Sikur t’isha djalë)*  *Lasgush Poradeci – poet modern, Vallja e yjeve, Ylli i zemrës*  *Ernest Koliqi - Proza tregimtare, Hija e maleve për analiza e interpretime*  *Mitrush Kuteli - Proza e Kutelit: Oraliteti dhe Moderniteti*  *Tat Tanushi – koment, Kuteli poet e kritik*  *Millosh Gjergj Nikolla - Migjeni*  *Vargjet e lira - strukturat dhe temat*  *Novelat e Qytetit të Veriut, Skicat*  *Letërsia bashkëkohore*  *Jepen tiparet e kësaj letërsie, e këtij formacioni. Tiparet e tilla*  *ilustrohen me autorë dhe tekste të zgjedhura.*  *(Autorët dhe temat për letërsinë moderne botërore, siç janë :*  *Gabriel Garsia Markez :*  *Njëqind vjet vetmi – struktura, realizmi magjik*  *Ernest Heminguej*  *Plaku dhe deti,*  *A. Kamy, H. L. Borhes.*  *Letërsia bashkëkohore shqipe*  *Esad Mekuli*  *Poezia e pas luftës së Dytë Botërore*  *Poezi të zgjedhura*  *Anton Pashku*  *Tregimet/ moderna shqiptare e letrave shqipe/ stili*  *Poezia dhe proza socrealiste, ilustrime*  *Autorë dhe vepra të letërsisë bashkëkohore shqiptare (shembuj):*  *Jakov Xoxa, Dritëro Agolli. Fatos Arapi*  *Poezia e Ismail Kadare*  *Proza e Kadaresë*  *Frederik Reshpja,*  Zef Skiroi Vorea Ujko  *Ali Podrimja.*  *Azem Shkreli,*  *Rrahman Dedja*  *Fatos Kongoli*  *(Fragment i romanit)*  Drama  Tragjedia  Komedia  Shkenca e letërsisë  Kritika letrare shqipe  Letërsia bashkëkohore shqipe dhe ajo botërore | DLexon  Përvetëson njohuri për modernitetin;  Njeh kulturën dhe poetikat e kësaj epoke letrare; Lexon dhe analizon tekste letrare të letërsisë moderne; Njeh tiparet e letërsisë së këtij formacioni;  Përvetëson njohuri për shkrimtarët dhe për tekstet letrare;  Dallon veçoritë letrare dhe paraqet ilustrimet e duhura;  Analizon krijimin poetik dhe shkruan ese për poezinë;  *Njeh autorët kryesorë dhe veprat e tyre letrare;*  *Lexon dhe analizon tregimin “Para gjyqit” të Kafkës;*  *Lexon tekste letrare dhe flet për vlerën e tyre artistike të krijimtarisë së Xh. Xhojsit, G. Apolinerit, M. Prustit, E. Paundit; (Këtë pjesë të programit e përvetëson në kuadër të Programit të gjuhës amtare)*  Analizon poezinë e Apolinerit “Flokëverdha e bukur”;  Dallon aspekte të zhanrit dhe prirjet stilistiket të tyre;  Fiton njohuri për letërsinë moderne shqipe;  Njeh lëvizjen letrare dhe modernitetin kulturor;  Përvetëson njohuri për zhvillimin e gjinive letrare, të formave, të zhanreve, të stileve letrare dhe të gjuhës;  Shquan autorët : Faik Konica, Ernest Koliqi, Lasgush Poradeci, Mitrush Kuteli, Eqrem Ҫabej, Migjeni;  Njeh poetikën, format letrare, zhanret, gjinitë letrare;  Lexon prozë shqipe: tregim, novelë dhe romani;  Lexon tekste të kritikës letrare;  Njeh kontributin e revistave *Albania* dhe *Hylli i Dritës;*  Shquan prirjet e kritikës letrare në esetë e Konicës, Kutelit dhe të Eqrem Ҫabejt.  Përvetëson njohuri për autorët dhe veprat e tyre letrare;  Lexon poezitë *Juvenilia* dhe *poemën Andra e jetës ;*  Lexon fragment të këngës së nëntë *Lidhja e Prizrendit (Lahuta e Malcís)* të Gjergj Fishtës dhe shkruan ese*;*  Shquan veçoritë e satirës dhe të fjalorit poetik ;  Njeh veprimtarinë letrare dhe kulturore të Konicës ;  Analizon prozën *Një Ambasadë e Zulluve në Paris*;  Lexon fragment nga kritika letrare të Konicës;  Njeh veprimtarinë letrare dhe kulturore të Fan S. Nolit;  Lexon poezi të tij dhe analizon poezinë *Anës lumenjve* ;  Lexon fragment nga romani *Sikur t’isha djalë;*  Përvetëson njohuri për jetën dhe krijimtarinë poetike të Lasgush Poradecit .  Analizon dhe interpreton poezinë *Vdekja e nositit;*  Lexon dhe interpreton një tregim nga përmbledhja *Hija e maleve;*  Njeh krijimtarinë letrare të Mitrush Kutelit;  Lexon dhe komenton prozën *Tan Tanushi* ;  Shquan gjuhën dhe veçoritë stilistike;  Fiton njohuri për jetën dhe krijimtarinë e Migjenit;  Interpreton poezinë *Kanga e rinis ;*  Analizon poezinë *Poema e mjerimit*  *(Vargjet e lira)*;  Shkruan vështrim për prozën *Bukuria që vret të Migjenit;*  *Përvetëson njohuri për letërsinë bashkëkohore shqipe;*  Dallon tiparet kryesore motivore, ideor dhe artistike;  Lexon tekste të zgjedhura letrare të krijuesve të shquar;  Flet për krijimet artistike, duke ilustruar me shembuj;  Lexon dhe komenton krijime artistike të letërsisë moderne botërore:  *Gabriel Garsia Markez  Njëqind vjet vetmi – struktura, realizmi magjik*  Ernest Heminguej*: Plaku dhe deti,*  *A. Kamy, H. L. Borhes. (Këtë pjesë të programit e përvetëson në kuadër të programit të gjuhës amtare)*    Përvetëson njohuri për letërsinë bashkëkohore shqipe;  Lexon vepra të letërsisë pas Luftës së Dytë Botërore;  Analizon dhe komenton poezinë “Popullit tim”  Gjen njoftime për revistën letrare “Jeta e re”;  Lexon poezi të zgjedhura të poetëve shqiptarë;  Lexon dhe analizon tregimin modern të Anton Pashkut;  “Kulla”;  Lexon poezi dhe prozë të shkrimtarëve shqiptarë;  Njeh fazat kryesore të zhvillimit të letërsisë së sotme;  Dallon prirjet dhe veçoritë e krijimtarisë socrealiste;  Analizon realizime poetike antologjike;  Zgjedh shembuj të krijimeve letrare nga botime të ndryshme letrare dhe identifikon gjuhën e përdorur;  Lexon pjesë nga “Lumi i vdekur “i Jakov Xoxës;  Lexon poezi lirike të Dritëro Agollit;  Lexon poezinë *Kaltërsirat* të Fatos Arapit;  Lexon poezi nga përmbledhja *Vjersha dhe poema* të Ismail Kadaresë;  Analizon romanin *Gjenerali i ushtrisë së vdekur;*  Lexon poezi të poetëve arbëresh të Italisë;  *Lexon përmbledhjen Lum Lumi* të Ali Podrimjes;  Analizon përmbledhjen *Poezi të zgjedhura* të Shkrelit;  Lexon poezi nga antologjia e poezisë së sotme shqipe;  Lexon fragment nga romani “I humburi“ i Kongolit;  Shkruan vështrim për dramën që shikon në teatër;  Komenton veçoritë e tragjedisë si vepër letrare;  Shikon komedinë dhe spikat veçoritë dalluese të saj;  Përvetëson njohuri për zhvillimin e kritikës letrare, të teorisë dhe të historisë së letërsisë;  Krahason arritjet në letërsinë shqipe me ato të letërsisë botërore; |
| **Gjuha figurative dhe jo figurative** | Kultivimi i gjuhës së figurshme në letërsi  Pasurimi i terminologjisë së letërsisë  Përsosja e shprehjes dhe e stilit letrar | Dallon kuptimin figurativ nga ai jo figurativ (kuptimin e parë dhe atë të figurshëm) në krijimet letrare;  Përvetëson dhe përdor figurat dhe mjetet kryesore stilistike në të folur dhe në të shkruar;  Kupton dhe përvetëson përdorimin e stileve në të folur dhe në të shkruar;  Dallon veçoritë e stilit letrar nga ai jo letrar;  Përvetëson përdorimin e stilit shkencor; | |
| **Kritika, teoria, historia** | Analiza e veprës letrare  Vlerësimi letrar  Analiza e personazheve Interpretimi  Shprehja e mendimit kritik  Vështrimi kritik  Shpjegim i veçorive artistike  Rrjedhat e zhvillimit historik të letërsisë  Aspektet shkencës së letërsisë Kritika letrare | Analizon tekstin letrar dhe jo letrar;  Dallon veçoritë kryesore të tekstit letrar, të esesë dhe të shkrimeve jo letrare;  Vlerëson tekstin e lexuar dhe të shkruar;  Analizon personazhet letrare;  Interpreton tekstin e lexuar dhe të shkruar;  Komenton tekstin e lexuar dhe të shkruar dhe shpreh mendimin vlerësues kritik;  Shkruan vështrim për krijimin letrar dhe jo letrar;  Shpjegon veçoritë artistike, kuptimin e fjalëve dhe të tekstit ;  Kupton rrjedhat e zhvillimit historik të letërsisë;  Përvetëson njohuritë teorike të letërsisë;  Lexon dhe shkruan vështrimi kritik letrar; | | |
| **Sistemi i gjuhës**  **Stilistika** | Rendi leksikor, morfologjik dhe sintaksor i teksteve dhe  përdorimi i gjuhës në funksione stilistike;  Njohja e veçorive gjuhësore që lidhen me paragrafin dhe tekstin si tërësi;  Logjika letrare dhe jo letrare e bashkërenditjes dhe e nënrenditjes;  Pasurimi i fjalorit kritik dhe gjuhës analitike;  Format e ligjërimit letrar dhe jo letrar/ standardi dhe gjuha e letërsisë;  Gjuha, historia, kultura  Përdorimi i gjuhës në media të ndryshme;  Drejtshkrim, drejtshqiptim, përdorim kreativ i gjuhës;  Stili dhe gjuha e zakonshme  Arti i intervistimit  Regjistri gjuhësor, dhe norma  Diskursi argumentues dhe ai bindës i një eseje  Gjuha e akteve zyrtare  Artikulimi gjuhësor  Folja dhe ligjërimi  Stili në gjuhë dhe në letërsi  Leksikologjia dhe raportet leksikologjike të identitetit  Mos/prania e figurës | * Bën analizë leksikore, morfologjike e sintaksore të një artikulli, teksti informativ apo letrar; * Përdor fjalët për funksione stilistike; * Identifikon tekste të stileve të ndryshme duke vënë në dukje karakteristikat që e dallojnë çdo stil;   Shkruan paragraf, ese me temë të veçantë, duke zhvilluar koherencë mendimi e argumentimi;   * Dallon funksionin letrar (narrativ dhe stilistik) të bashkërenditjes nga ai jo letrar; * Përdor fjalorin kritik, analitik dhe argumentues duke treguar rritje të nivelit të abstraktimit. * Përdor forma të ndryshme të ligjërimit letrar dhe jo letrar, duke kuptuar rolin e standardit dhe të folurit dialektor e lokal për letërsinë. * Dallon variacionet historike, shoqërore dhe kulturore të për­dorimit të gjuhës. * Analizon diskurset e ndryshme (letrare, jo letrare, sociale, kulturore, politike, administrative etj.).në media të ndryshme; * Dallon veçoritë e ndërtimit dhe të funksionimit të ligjërimeve duke kuptuar mënyrën e ndërtimit të koherencës së teksteve; * Dallon veçoritë e ligjërimit bisedor, të shkujdesur dhe libror duke shquar karakterin dhe stilin e një teksti nga një tekst tjetër. * Diskuton me shokë rreth këshillave të paraqitura për realizimin e një interviste * Përdor fjalorin abstrakt dhe afektiv. * Dallon gjuhën standarde nga dialektet dhe zbaton normën gjuhësore në të folur e të shkruar; * Identifikon dhe praktikon format e ligjërimit, veçanërisht gjuhën (diskursin) argumentuese dhe atë bindëse; * Analizon karakteristikat gjuhësore të akteve zyrtare të shkruara në kohë të ndryshme. * Dallon nivele të ndryshme të artikulimit gjuhësor, nga zhvillimi i fjalisë së thjeshtë në fjali të përbërë dhe në paragraf. * Shquan vlerat modale dhe kohore të foljeve përbrenda ligjërimit. * Identifikon përdorimin e figurave të stilit. * Dallon aspektin stilistik të shqipes; sekuenca, stili, diskurset; gjuha kritike dhe ajo kreative. * Dallon vlerën emocionale të fjalëve në një fushë leksikore. * Identifikohet niveli i figurimit në diskursin letrar dhe jo letrar. * Zotërohet shkrimi i tekstit të figurshëm, varësisht nga qëllimi. * Përdor alegorinë si fshehje. | | |

**Udhëzimet metodologjike**

Për të realizuar me sukses programin e lëndës *Gjuhë shqipe dhe letërsi* për nxënësit e komuniteteve joshqiptare kërkohet zbatimi i metodologjisë bashkëkohore të mësimdhënies së gjuhëve, i metodave dhe i teknikave mësimore. Metodika e mësimit të gjuhës amtare, metodika e përvetësimit të gjuhëve të huaja dhe metodologjia e mësimdhënies në tërësi, përfshijnë udhëzimet e duhura metodologjike. Komunikimi të zhvillohet në plan më të gjerë: bashkëbisedimi, dëgjimi i realizimeve programore audio vizuale me tematikë dhe me përmbajtje që lidhet me mësimin e gjuhës shqipe dhe me lëndë të tjera, të shprehurit me gojë dhe me shkrim, puna në grupe, në çifte, debatet, testet, intervistat, letërkëmbimi, komunikimi nëpërmjet internetit, lojërat me role, lojërat skenike (dramatizimi), hartimet, ese, lojëra mësimi, pyetësori, fleta kontrolluese dhe forma të tjera të komunikimit me gojë dhe me shkrim.

Për të realizuar me sukses programin e *Gjuhës shqipe dhe letërsisë* përdoren metodat dhe teknikat bashkëkohore mësimore të mësimdhënies dhe të mësim nxënies;

-nxënësi të jetë në qendër të vëmendjes;

-roli i pazëvendësueshëm i mësimdhënësit;

- përqendrimi në nxënësin dhe në të nxënit e tij;

-të përdoren metodat e komunikimit aktiv në gjuhën shqipe;

- përdoret metoda dhe strategjia e leximit dhe e rileximit cilësor të tekstit;

- përqendrimi në gjuhën e kuptueshme standarde;

- ndërgjegjësimi gjuhësor i nxënësve, njohja e aftësive, e përgatitjes së mëparshme, e përvojës dhe e prirjeve për mësimin e gjuhës;

-zbatimi i metodës dhe strategjisë së shkrimit të tekstit;

- zbatimi i rregullave të drejtshkrimit dhe të pikësimit;

- njohja e mënyrës së korrigjimit të tekstit;

- përdorimi i metodave didaktike të demonstrimit, të krahasimit, të analizës dhe të sintezës;

**Udhëzime për zbatimin e çështjeve ndëkurrikulare**

*Gjuha shqipe dhe letërsia* si lëndë mësimore ka lidhje ndërkurrikulare programore me tema dhe forma të tjera mësimore me lëndët e tjera siç janë: Gjuha amtare e nxënësve të komuniteteve joshqiptare, Gjuha e huaj, Historia, Gjeografia, Edukata muzikore, Arti figurativ, Matematika, Sociologjia, Filozofia, Logjika, Ekonomia, Teknologjia, Edukatë fizike, Historia e kulturës, Gazetaria, Informatika etj. Këto lëndë dhe fushat e tjera programore ndikojnë në komunikimin e gjithanshëm të nxënësve. Gjatë zhvillimit të procesit mësimor gërshetohen përmbajte të ndryshme nga lëndët e tjera. Tekstet letrare dhe jo letrare në aspektin e përmbajtjes trajtohen ngjashëm me ato të lëndëve të tjera. Megjithatë, interesimi i nxënësve përqendrohet në çështjet gjuhësore dhe të komunikimit. Burimet tematike, idetë, format dhe metodat e realizimit të mësimit lidhen me spektrin më të gjerë nder lëndor të aktiviteteve shkollore dhe të atyre në jetën e përditshme.

**Udhëzimet për vlerësim**

Vlerësimi i nxënësve të klasës së njëmbëdhjetë për arritjet në procesin mësimor bazohet në udhëzimet për vlerësim të Kornizës Bërthamë. Vlerësimi i gjithanshëm realizohet në bazë të parimeve, kritereve dhe metodave të vlerësimit të vazhdueshëm të diturive dhe shkathtësive të përvetësuara. Rezultatet e të nxënit të lëndës për temë (RNL) sipas kompetencave të komunikimit dhe të shprehurit cilësor, të treguara nga secili nxënës, por edhe të klasës në tërësi, janë komponentë të vlerësimit objektiv të suksesit në mësime.

Vlerësimi i nxënësve përfshin përvetësimin e lëndës mësimore në kuptimin integral të pjesëve përbërëse, siç janë: vlerësimi i aftësive dhe i shkathtësive të të folurit, vlerësimi i leximit të teksteve letrare dhe jo letrare, leximi i detyrave me shkrim, vlerësimi i shkrimeve në klasë dhe vlerësimi i detyrave të tjera me shkrim.

Njëkohësisht vlerësohen njohuritë për letërsinë, për gjuhën e figurshme dhe jo të figurshme. Vlerësohet përvetësimi i kuptimit të koncepteve të programit (për kritikën, teorikë dhe historinë) dhe përdorimi i tyre në komunikimin me gojë dhe me shkrim.

Vlerësimi është i efektshëm kur bëhet krahasimi me përvetësimin e njohurive dhe të shkathtësive të gjuhës amtare.

Përvetësimi i njohurive të sistemit të gjuhës shqipe vlerësohet në kuadër të të gjitha aktiviteteve mësimore, duke përfshirë: fonetikën, morfologjinë, leksikologjinë, sintaksën, drejtshqiptimin dhe drejtshkrimin e gjuhës shqipe standarde.

**Udhëzime për materialet dhe burimet e mjetet mësimore**

Nga mësimdhënësi mund të përdoren të gjitha burimet, mjetet dhe materialet të cila ndihmojnë arritjen e rezultateve të lëndës dhe kompetencave të shkallës së pestë (Shk5).

Përdoren mjetet mësimore të konkretizimit: libri, fletorja e punës, fotografitë, ilustrimet, video projektori, materiali auditiv, video materiali dhe mjetet e tjera të konkretizimit.

LITERATURA

Teksti shkollor Gjuhë shqipe dhe letërsi

-për nxënësit e komuniteteve joshqiptare për klasën e dymbëdhjetë

Botime të zgjedhur

MASHT e Kosovës: Emisionet në RTK online (2020) për gjuhën, letërsinë dhe për lëndët e tjera

Shikohen emisionet E- MËSIMI të realizuara gjatë vitit 2020 Libri elektronik (Vepra të zgjedhura)